FĂRĂ COMENTARII. "O inițiativă de suflet românesc menită să reînvie spiritul Marii Uniri în mentalul colectiv afectat de dezbinările prezentului". Așa justifică postul Antena 3 campania "România e aici!". O "campanie e identitate vizuală dedicată Centenarului".

Publicitate

Este vorba de o serie de filmulețe scurte, "Peisajele, monumentele, tradițiile și valorile României, imagini care vorbesc de la sine, fără comentarii".

"România e aici este o picătură de pace într-un război fratern", explică postul de știri campania de identitate.

"Nu este o strategie de promovare, ci o mărturie. Și o datorie. De români, în primul rând."

Stația anunță și un nou pachet grafic, care "trece la un nivel superior."

Înainte de un clip video al campaniei România e aici, justificarea acesteia:

Antena 3 a pregătit românilor o campanie de identitate vizuală dedicată Centenarului: „România e aici!”. O inițiativă de suflet românesc menită să reînvie spiritul Marii Uniri în mentalul colectiv afectat de dezbinările prezentului. „România e aici” este o picătură de pace într-un război fratern. Peisajele, monumentele, tradițiile și valorile României, imagini care vorbesc de la sine, fără comentarii, construiesc conceptul vizual al campaniei. Însă nu doar componenta vizuală definește campania, ci și componenta auditivă. Jingle-urile au fost compuse cu ajutorul instrumentelor tradiționale și au fost create compoziții individuale pentru fiecare ID sau spot în parte. Vom continua până la sfârșitul anului completand in fiecare săpămână cu noi și noi locuri de poveste. Simultan, pachetul grafic trece la un nivel superior și aderă la standardele de calitate impuse de cele mai mari televiziuni ale lumii. De la primele acorduri ale imnului țării și de la prima pală de vânt care mângâie tricolorul, simțim un imbold de a ne pune mâna la inimă. Un gest de multe ori trecut neobservat, dar care semnifică un singur lucru: „România e aici.” În inimă. Centenarul este șansa românilor de pretutindeni de a conștientiza cu adevărat locul pe care România îl are în viața lor. „România e aici” nu este o strategie de promovare, ci o mărturie. Și o datorie. De români, în primul rând.

Spoturile sunt scurte, de câteva secunde. Mai jos, un clip video care conține mai multe cadre din spoturi.

VIDEO . Spoturile campaniei Antena 3 "România e aici", într-un montaj:

Petrişor Obae

petrisor.obaepaginademedia.ro